Esisten dous casos clásicos de razonamientu indutivu: el primeiru son las xeneralizaciones universales a partir dun númberu finitu doservaciones particulares. Pur exemplu, cuandu concluyimos que tolas esmeraldas son verdes purque tolas  esmeraldas que viéramos ata agora fonun verdes. El segundu son las proyeiciones hacial futuru a partir de lu que soservara nel pasáu. Pur exemplu, quel sol va salir mañana, dau que siempres saliera ata agora. Dambos moos de razonamientu son mueitu frecuentes na ciencia y na vida cotidiana. El problema consiste en que dengún de los dous yía dedutivamente válidu. Quier dicire que la verdá de las premisas nun garantiza la verdá de la conclusión. En tioría, podría ser la prósima esmeralda quatoupemos seya roxa y non verde. Pur embargu, solemos creyere quel feichu de que tantas esmeraldas fueran verdes, yía una bona razón pa creyere que tolas esmeraldas son verdes. El problema de la indución consiste nestablecer si los razonamientos cumu esti tan xustificaos, y en quéi medida.